شەفەق نیوز/ سەرچەوەیگ ئەمنی لە بابل، ئمڕوو شەممە، خەوەردا لە کوشیان سێ کەس دویای لەیەکداین ماشینیان وە تانکەریگ سوتەمەنی لە باکوور پارێزگاگە.
سەرچەوەگە ئەرا ئاژانس شەفەق نیوز وت: ماشینیگ مەدەنی، شەوەکی ئمڕوو، دالە تانکەریگ سوتەمەنی لەبان ری ناوبەین ناحیەی ئیسکەندەریە وقەزای مسەیب باکوور شار حلە، ک بویە هووکار کوشیان سێ کەس وە کوتپڕ لەناو ئەو ماشینە.
سەرچەوەگە دیاری کرد ک هیزەیل ئەمنی دەورگرد شوینەگە گردن، وتەرم قوربانیەیل دراوردن،  ولێکوڵینەوە لە رویداوەگە واز کریا.
